Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 489

1. Célkitûzések és alkalmazási terület 1.1. Ezeket a követelményeket kell alkalmazni a takarmány-alapanyagokban és a takarmányokban a dioxinok (poliklórozott dibenzo-p-dioxinok (PCDD), poliklórozott dibenzofuránok (PCDF) és a dioxinszerû poliklórozott bifenilek (PCB-k) mennyiségének meghatározására. 1.2. A dioxinok jelenlétét a takarmányokban olyan stratégia alapján kell vizsgálni, amely tartalmaz egy szûrõmódszert azoknak a mintáknak a kiválasztására, amelyekben a dioxinok és dioxinszerû PCB-k mennyisége kevesebb, mint 30-40%-kal van az adott szint alatt vagy felett. E jelentõs dioxintartalmú mintákban a dioxinok koncentrációját egy megerõsítõ módszerrel kell meghatározni. 1.3. A szûrõmódszerek olyan módszerek, amelyekkel kimutatható a dioxinok és a dioxinszerû PCB-k jelenléte az adott szinten. E módszerek nagy mintaáteresztõ képességûek, és arra használják õket, hogy nagyszámú minta közül kiszûrjék a lehetséges pozitívakat. Úgy vannak kialakítva, hogy segítségükkel elkerülhetõek legyenek a téves negatív eredmények. 1.4. A megerõsítõ módszerek teljes vagy kiegészítõ információkat szolgáltató módszerek, amelyek lehetõvé teszik a dioxinok és dioxinszerû PCB-k azonosítását és egyértelmû mennyiségi meghatározását az adott szinten.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes